# ארנבת מצויה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארנבת מצויה
מיון מדעי
ממלכה: | בעלי חיים
מערכה: | מיתרניים
מחלקה: | יונקים
סדרה: | ארנבאים
משפחה: | ארנביים
סוג: | ארנבת
מין: | ארנבת מצויה
שם מדעי
Lepus capensis

ארנבת מצויה (Lepus capensis) - מין במשפחת הארנביים הנפוץ בישראל.

## [עריכה] תפוצה ומקום חיות

הארנבת נפוצה במזרח התיכון באפריקה ומרבית אירופה וכן במרכז אסיה.
היא הוצגה ליבשת אמריקה הצפונית, ועל אף התרבותה המהירה, אין היא מוגדרת כמין פולשני, מאחר ומפסידה במאבקי הטריטוריה למינים שזו להם תפוצתם הטבעית.

הארנבת המצויה נפוצה בכל סוגי הקרקע הפתוחים - מישוריים או הרריים, באפריקה למשל, אוכלוסיות של המין נפוצות אף במדבר. היא לא תמצא בחורש סבוך או ביערות גדולים.
בישראל נפוצה בכל רחבי הארץ, למעט החורש הצפוף בגליל ובכרמל.

## [עריכה] מורפולוגיה

אורך הארנבת 59.5-52.0 ס"מ, 55.7 ס"מ בממוצע. משקלה 5-4 ק"ג.
מבנה גופה של הארנבת ארוך וצר, זנבה עבות. הראש עגלגל בצורתו, האוזניים ארוכות- עד 14 ס"מ ושחורות בקצותיהן. העיניים גדולות וצבע אדום-חום. הרגליים האחוריות ארוכות בהשוואה לקדמיות וחזקות מהן.
צבע הפרווה חום-אדמדם ("ג'ינג'י") עם גוונים שחורים בחלקים העליוניים וגוונים בהירים עד לבנים ברגליים בצוואר ובבטן. בעזרת צבע פרוותה, היא מסתווה בקלות על רקע האדמה.

## [עריכה] רביה וגידול צאצאים

הארנבות חיות ביחידות או בזוגות.
עונת הרביה מתחילה בינואר עד יוני, במהלך תקופה זו מתעברת הנקבה 2-4 פעמים. לעתים ההריון השני מתחיל עוד בטרם תתרחש ההמלטה הראשונה, והנקבה מכילה ברחמה 2 עוברים בו זמנית. ההריון נמשך 42 יום בממוצעה, הילודה מתרחשת בחודשים מרץ עד אוקטובר, כאשר בעונה יחידה נולדים 1-6 גורים.

משקל הולדות 126 גרם, בניגוד לארנבון מצוי, הארנבת ממליטה את וולדותיה מעל האדמה, והגורים נולדים עם פרווה ועיניים פקוחות. הם גדלים במהירות ובגיל 3 חודשים מתחילים להיגמל מהיניקה וניזונים מחומר צמחי, חצי מעוכל על ידי הוריהם. חודש לאחר מכן כבר ניזונים ממוצקים ומשקלם מגיע ל-0.9 קילוגרמים.
הנקבה והזכר מגיעים לבגרות מינית בגיל 8 חודשים.

תוחלת החיים אינה ידועה, אך מרבית הארנבים אינם שורדים מעל שנה בטבע. מעטים בלבד מגיעים בתנאי שבי ל 5 שנים, אך ידועים מקרים של ארנבים שהעריכו חיים עד 12.5 שנים.

## [עריכה] התנהגות

רגליה האחוריות של הארנבת עוזרות לה בפיתוח מהירות רבה של 70 קילומטר לשעה בקירוב. היא אף מסוגלת לנתר למרחקים של עד 2.5 מטרים ולגבהים של 1.5 מטרים. היא אף טפסנית עצים וסלעים מצטיינת ומסוגלת לשחות.

שלא כמו הארנבון, אין היא חופרת מחילות בקרקע אלא שוכנת על פני הקרקע. ביום היא מסתתרת בגומות ותחת שיחים או בעשב גבוה ופעילה בעיקר בלילה. יוצאות דופן בהתנהגות זו, מספר אוכלוסיות באסיה ששוכנות תדיר בגומחות, משערים שזו אדפטציה לאקלים בסביבה זו.

הארנבת משגיחה על סביבתה בעזרת עיניה הגדולות וראייתה המכסה 360 מעלות. כאשר חשב בטוחה, היא עוצמת את עיניה ושוקעת בתנומה חטופה ובתנועת רביצה- אולם היא רגישה לכל צליל ותנועה, וכאשר תרגיש בסכנה תצמיד את גופה לקרקע ותקפא עד תום הסכנה. הארנבת ישנה שינה מלאה לעתים רחוקות ביותר, לרוב למשך מס' דקות מעטות בלבד, אז תשכב על צידה וגופה יהיה רפוי.

באביב, לקראת עונת הרביה, יוצאות הארנבות ממחבואן, אף במהלך שעות היום. הזכרים רודפים אחד אחרי השני עד התשה הדדית, אז מתרוממים על כפות רגליהם האחרויות ומתאבקים בעזרת רגליהם הקדמיות. קרבות אלו נצפים על ידי הנקבות, ומשמשים חלק משמעותי בקביעת הנחלות ובני הזוג.

התקשורת הבין-מינית טרם נחקרה בפרוטרוט, אולם משערים כי בגלל שהארנבות פעילות הן ביום והן בלילה, ישנה הסתמכות על חוש הראייה בעיקר. השערה זו מתאימה להתנהגויות שהוזכרו למעלה. לארנביים הסתמכות רבה על חוש המישוש וחוש הריח-שימוש בהורמונים כימיים לזיהוי של בני זוג וכן זיהוי הגורים. בבדיקות שמיעה שנערכו למין זה, התגלה כי חוש השמיעה מפותח ביותר. אולם לא נצפו התנהגויות ספציפיות התואמות קביעה זו.

## [עריכה] תזונה

הארנבת ניזונה מחומר צמחי: צמחים מזינים, עשבים, גרגירי בר, ירקות, פירות וגידולים חקלאיים שונים להם מסבה נזק רב. היא ניזונה אף מפיטריות.
את החלבונים והויטמינים להם זקוקה הארנבת לשם גדילה תקינה, היא צורכת בעיקר מצואה טרייה של עצמה הסופחת לתוכה חומרים המעורבים בתהליך העיכול. התנהגות זו מכונה קופרופגיה.

## [עריכה] אקולוגיה של המין

המין מבלה את מרבית חייו, מינקות עד זיקנה, בבריחה מטורפיו הטבעיים, בעיקר שועלים, עופות דורסים וטורפים שונים. כמעט תמיד יבחר המין באופציה של בריחה מטורפו, ולעתים רחוקות יסתתר מתחת למחסה.
הארנבים הצעירים, מלבד היותם חשופים לטורפים, רגישים במיוחד למחלות ולטפילים שונים, ואחוזי הישרדותם בשנה הראשונה להיוולדם הם 60%-80%. גורמי תמותה אחרים הם מזג האוויר, תת-תזונה באזורים מדבריים, נזקי הדברה ופגיעה על ידי כלי תחבורה.

הארנבים מהווים 5% מסך כל המזון הנצרך על ידי טורפיהם.

כאשר המין מתרבה בצורה א-נורמאלית, הוא עלול לגרום לנזקים חקלאיים באזורים בו נמצא. האדם מתמודד עם המין בעיקר באמצעות מלכודות, לעתים רחוקות ישתמש כנגדו בהדברה או הרעלה ישירה מאחר ובשר המין משמש לאכילה בתרבויות רבות, אך הוא אסור לאכילה ביהדות ונחשב לאחר מבעלי החי הטמאים. (ראה אזכור במקורות).

## [עריכה] הארנבת במקורות

  ערך מורחב – תורה ומדע#זואולוגיה

בתנ"ך, הארנבת מוזכרת כמעלת גירה, למרות שאינה כזאת:

| וְאֶת הָאַרְנֶבֶת כִּי מַעֲלַת גֵּרָה הִוא וּפַרְסָה לֹא הִפְרִיסָה טְמֵאָה הִוא לָכֶם: |
-- ויקרא פרק, יא פסוק ו

| אַךְ אֶת זֶה לֹא תֹאכְלוּ מִמַּעֲלֵי הַגֵּרָה וּמִמַּפְרִיסֵי הַפַּרְסָה הַשְּׁסוּעָה אֶת הַגָּמָל וְאֶת הָאַרְנֶבֶת וְאֶת הַשָּׁפָן כִּי מַעֲלֵה גֵרָה הֵמָּה וּפַרְסָה לֹא הִפְרִיסוּ טְמֵאִים הֵם לָכֶם: |
-- דברים פרק יד, פסוק ז

לסתירה זו ניתנו הסברים שונים על ידי פרשנים יהודיים.

מקור: http://he.wikipedia.org../../../%D7%90/%D7%A8/%D7%A0/%D7%90%D7%A8%D7%A0%D7%91%D7%AA_%D7%9E%D7%A6%D7%95%D7%99%D7%94.html

קטגוריה: ארנביים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Nederlands
- Svenska